124. ΠΡΟΕΔΡΙΚΟΝ ΔΙΑΤΑΓΜΑ υπ’ αριθ. 107 της 14/27 Ιουλ. 1973(ΦΕΚ Α΄ 160) Περί επεκτάσεως της εφαρμογής των διατάξεων της παρ. 1 του άρθρ. 3 του Ν.Δ. 4260/1962 δια την διενέργειαν τοπικών διαγωνισμών προς πλήρωσιν κενών θέσεων Κλάδων Β΄ Κατηγορίας του Υπουργείου Εθνικής Παιδείας και Θρησκευμάτων. Έχοντες υπ’ όψει: 1.Τας διατάξεις της παρ. 2 του άρθρ. 3 του Ν.Δ. 4260/1962 «περί ρυθμίσεως θεμάτων αφορώντων εις την Γενικήν Διεύθυνσιν Διοικήσεως του Υπουργείου των Εσωτερικών». 2.Την υπ’ αριθ. 11020/1972 απόφασιν του Πρωθυπουργού «περί οργανώσεως του Υπουργείου Προγραμματισμού και Κυβερνητικής Πολιτικής» (ΦΕΚ 465/1972 τ.Β΄). 3.Την υπ’ αριθ. 11300/Δ/1972 απόφασιν του Πρωθυπουργού «περί προσδιορισμού αρμοδιοτήτων του παρά τω Υπουργείω Προγραμματισμού και Κυβερνητικής Πολιτικής Υπουργού παρά τω Πρωθυπουργώ, των Υφυπουργών, του Γενικού Γραμματέως, ως και των Ανωτάτων και Ανωτέρων Υπαλλήλων του αυτού Υπουργείου (ΦΕΚ 473/1972 τ.Β΄). 4.Την υπ’ αριθ. 338/1973 σύμφωνον γνωμοδότησιν του Ανωτάτου Συμβουλίου Δημοσίων Υπηρεσιών, και 5.Την υπ’ αριθ. 253/1973 γνωμοδότησιν του Συμβουλίου της Επικρατείας, προτάσει των Ημετέρων Υπουργών παρά τω Πρωθυπουργώ και Εθνικής Παιδείας και Θρησκευμάτων, αποφασίζομεν και διατάσσομεν: Άρθρον μόνον.-Δια την πλήρωσιν των κενών θέσεων των Κλάδων Β1 Διοικητικού Παιδαγωγικών Ακαδημιών, Β1 Διοικητικού Περιφερειακών Υπηρεσιών Γενικής Εκπαιδεύσεως, Β10 Διοικητικού Περιφερειακών Υπηρεσιών Επαγγελματικής Εκπαιδεύσεως, Β2 και Β3 Διοικητικού των Κέντρων Ανωτέρας Τεχνικής Εκπαιδεύσεως (Κ.Α.Τ.Ε.) της Β΄ Κατηγορίας του Υπουργείου Εθνικής Παιδείας και Θρησκευμάτων, παρά ταις εκτός Περιφερείας της τέως Διοικήσεως Πρωτευούσης περιφερειακαίς υπηρεσίαις αυτού, δύναται το ΑΣΔΥ να αποφασίζη όπως ενεργήται τοπικός διαγωνισμός, ορίζων άμα και τον τόπον ενεργείας αυτού. Η ισχύς του πίνακος επιτυχίας του τοπικού διαγωνισμού, περιορίζεται μέχρι του διορισμού των επιτυχόντων εις τας θέσεις δια τας οποίας προεκηρύχθη ο διαγωνισμός, απαγορευομένης της πληρώσεως αυτών δια μεταθέσεως ή μετατάξεως. Εις τον Ημέτερον επί της Εθνικής Παιδείας και Θρησκευμάτων Υπουργόν, ανατίθεμεν την δημοσίευσιν και εκτέλεσιν του παρόντος Δ/τος. 32.Α.α.120-124 Κεντρική Υπηρεσία 